Anugerah NME

Sejarah

Penganugerahan bermula sebagai NME Poll Winners Concert and awards ceremonies pada 1952/1953. Ianya diteruskan sehingga 1972, dimana konsert dirakam dan disiarkan menerusi ITV. The Beatles dan The Rolling Stones sering ditampilkan. Majlis pernah diadakan di Royal Albert Hall dan di Empire Pool, Wembley.

Zaman Britpop

Penganugerahan diadakan pada 1994 sebagai NME Brat Awards sebuah anugerah setaraf Brit Awards. Majlis anugerah pada mulanya disokong oleh beberapa band dan penggiat scene musik Britpop dengan Kumpulan Oasis menjadi kumpulan pertama dizaman moden memenangi lebih dari 3 anugerah. Sekali lagi pada 1996 Oasis memenangi 4 anugerah termasuk - Band Terbaik, Band Siaran Langsung Terbaik, Album Terbaik menerusi ((What's the Story) Morning Glory?) dan Single Terbaik menerusi "Wonderwall". 
Kemudian pada dekad yang sama diikuti Kumpulan Manic Street Preachers (Menang 4 Anugerah pada 1999) dan Kumpulan Blur  (Menang 3 Anugerah pada 2000).

Zaman Garage Rock Revival

Pada 2002, Anugerah itu menonjolkan sokongan NME kepada "Revolusi Rock Baru" oleh Garage Rock revival, dengan The Strokes memenangi tiga anugerah (Penggiat Baru Terbaik, Album Terbaik, dan Band Terbaik Tahun Ini).
Selepas majlis anugerah pada 2002, sebuah artikel di telegraph.co.uk melaporkan para pemenang di NME awards "adalah hampir sama" dengan para pemenang di Brit Awards dan dikritik sebagai tindakan hipokrit terhadap nilai komersil Brit Awards.
Pada 2003, Nick Jago, pemain drum dari Kumpulan Black Rebel Motorcycle Club memberikan ucapan "senyap" yang berlangsung selama 7 minit menyebabkan beliau dikecam dan diberi sorakan berbaur kutukan sehingga memaksanya diusir dari pentas.
The Libertines memenangi "Band British Terbaik" pada 2004 dan 2005, termasuk anugerah "Band Baru Terbaik" pada 2003.
Pada 2006, Arctic Monkeys menang anugerah "Band Baru Terbaik" dan "Band British Terbaik" pada tahun yang sama yang menjadikan mereka band ketiga memenangi tiga anugerah dizaman moden. (Band Baru Terbaik, Band British Terbaik, Lagu Terbaik). Dalam ucapannya, penyanyi utama Alex Turner menyatakan bagaimana kecenderungan pemenang pada malam itu yang sering dimuatkan dalam keluaran bulanan majalah NME; "Siapa lagi yang akan jadi Band British Terbaik? Kamu takkan tulis mengenai sesebuah band dengan kerap dan dan tidak memberitahu bahawa kalianlah Band British Terbaik". Sementara itu pada tahun yang sama, Semasa Bob Geldof menerima penghargaan atas kerja kebajikannya, Beliau menggelar hos pada malam itu Russell Brand sebagai "puki". Ini mencetuskan sedikit kontroversi. Pada tahun yang sama juga, Kumpulan Kaiser Chiefs dicalonkan untuk enam anugerah dan memenangi Album Terbaik untuk Employment.
Pada 2007, Razorlight menerima pencalonan Album Terburuk untuk Album "Razorlight", yang mana NME sendiri memberi rating 8/10. Ini menjadikan ia album paling tinggi dari segi rating yang menerima Album Terburuk.
Pada 2008, anugerah itu dikritik teruk di The Guardian kerana kurang memberi tumpuan kepada penggiat wanita. Juga pada 2008, majlis disusuli NME Big Gig yang diadakan di O2 Arena, dimana The Cribs membuat persembahan bersama Johnny Marr, disusuli oleh Klaxons, Bloc Party, Kaiser Chiefs, dan Manic Street Preachers.
Pada 2009, Kumpulan Oasis mencipta rekod tercalon dalam 7 anugerah, sementara itu Anugerah Musuh Tahunan dirangkul oleh Presiden Amerika Syarikat ketika itu, George W. Bush untuk kali keenam berturut-turut.  The Killers menerima anugerah ketiga mereka untuk "Band Antarabangsa Terbaik".